marsh-mellow/hindi_wikipedia huggingface dataset:
गिरिजा प्रसाद कोइराला (२० फ़रवरी १९२५  २० मार्च २०१०) का जन्म उनके पिता के 'निर्वासन जीवन' के समय सहरसा, ब्रिटिश इंडिया में हुआ था। वो नेपाल के शीर्ष राजनेता एवं नेपाली कांग्रेस के पूर्वाध्यक्ष थे। वे चार बार नेपाल के प्रधानमंत्री रहे। गिरिजा प्रसाद कोइराला का राजनीतिक सफर छह दशक से भी ज्यादा लंबा रहा। 

नेपाल को माओवादी संघर्ष से निजात दिलाने और उन्हें राजनीति की मुख्यधारा में जोड़ने में कोइराला ने अहम भूमिका निभाई। उनके करिश्मे की वजह से ही माओवादियों और सात राजनीतिक दलों के बीच 12 सूत्री समझौते का खाका तैयार करना संभव हो सका और नेपाल में हिंसा के लंबे दौर की समाप्ति हुई। इस समझौते से ही नेपाल में राजतंत्र समाप्त हुआ और देश में लोकतंत्र की स्थापना हुई।

 जीवनी 
गिरिजा प्रसाद कोईराला
कोइराला का जन्म सहरसा, ब्रिटिश इंडिया में वर्ष १९२५ में हुआ था। तब उनका परिवार वहां निर्वासन में रह रहा था। उनकी पढ़ाई-लिखाई भी भारत में ही हुई। दिल्ली विश्वविद्यालय के किरोड़ीमल कालेज से उन्होंने उच्च शिक्षा प्राप्त की। कोइराला नेपाल के उन नेताओं में से थे, जिन्होंने महात्मा गांधी के नेतृत्व में भारत छोड़ो आंदोलन में भाग लिया और इस दौरान उन्हें जेल भी जाना पड़ा। वे आजीवन भारत के साथ अच्छे संबंधों के पक्षधर रहे।

नेपाल में उनका परिवार बिराटनगर में रहता था। वहां उन्होंने १९४७-४८ में बिराटनगर जूट मिल के मजदूरों के हक के लिए जोरदार अभियान चलाया। यह अभियान ही उनके राजनीतिक सफर की शुरुआत रही। 1948 में उन्होंने नेपाल ट्रेड यूनियन कांग्रेस की स्थापना की और चार साल बाद नेपाली कांग्रेस के मोरङ्ग जिला प्रमुख बने।

नेपाल में 1959 में हुए पहले लोकतांत्रिक चुनाव में कोइराला के भाई बी. पी. कोइराला और उनकी पार्टी को जबरदस्त जीत मिली। लेकिन राजा महेन्द्र वीर विक्रम शाह के नेतृत्व वाली सरकार ने कोइराला को गिरफ्तार कर लिया। गिरिजा प्रसाद कोइराला को सात साल जेल में रहना पड़ा। 1968 में कोइराला निर्वासन में भारत चले गए। करीब ग्यारह साल बाद १९७९ में उन्होंने स्वदेश वापसी की। लगातार संघर्ष झेलते हुए १९९१ में वह प्रधानमंत्री की कुर्सी तक पहुंच गए।

कोइराला कुल चार बार देश के प्रधानमंत्री निर्वाचित हुए। सन् १९९१ से १९९४, १९९८ से १९९९, २००० से २००१ और २००६ से २००८ तक उन्होंने प्रधानमंत्री की कुर्सी संभाली। मई २००८ में वह अंतरिम सरकार के कार्यकारी प्रधानमंत्री भी बने। वह अपनी बेटी सुजाता कोइराला को भी देश की प्रधानमंत्री बनते देखना चाहते थे, लेकिन उनका यह सपना उनके साथ ही चला गया।

 मृत्यु 
200गिरिजा प्रसाद कोइरालाको पुत्री सुजाता कोइराला उनकी अन्त्यष्ठी करते हूए

 सन्दर्भ 

 बाहरी कड़ियाँ 
 दुनिया छोड़ गए गिरिजा प्रसाद कोइराला (जागरण)
 गिरजा बाबू को शत शत नमन !

श्रेणी:नेपाली राजनेता
श्रेणी:नेपाल के प्रधानमन्त्री
श्रेणी:1925 में जन्मे लोग
श्रेणी:२०१० में निधन
गिरिजा व्यास भारतीय राजनीति की एक ऐसी बुद्धिजीवी राजनीतिज्ञ थीं जिन्होंने चार बार भारतीय संसद में लोक सभा का प्रतिनिधित्व किया। वो मात्र पच्चीस वर्ष की आयु में राजस्थान विधानसभा में विधायक बनी और कई मंत्रालयों का दायित्व सम्भालने का मौक़ा मिला। नरसिम्हा राव सरकार में वो सूचना एवं प्रसारण मंत्रालय और मनमोहन सिंह के नेतृत्व वाली यूपीए-2 सरकार में उन्होंने केन्द्रीय कैबिनेट में शहरी आवास एवं ग़रीबी उन्मूलन मंत्रालय की ज़िम्मेवारी को बख़ूबी निभाया।

राजनीतिक पृष्ठभूमि
व्यास राष्ट्रीय महिला आयोग की दो कार्यकाल तक राष्ट्रीय अध्यक्ष पद पर रही। वो राजस्थान प्रदेश कांग्रेस कमेटी के अध्यक्ष पद के अलावा लोकसभा में पार्टी के मुख्य सचेतक पद एवं बतौर एआईसीसी मीडिया प्रभारी भी रहीं।

 निधन 
31 मार्च 2025 को उदयपुर में उनके घर पर गणगौर पूजन के दौरान उनके कपड़ों में आग लग गयी। इसके बाद उनका अहमदाबाद के एक अस्पताल में इलाज करवाया गया। लेकिन 1 मई 2025 को 78 वर्ष की आयु में उनका निधन हो गया। 

सन्दर्भ

श्रेणी:1946 में जन्मे लोग
श्रेणी:राजनीतिज्ञ
श्रेणी:सांसद
श्रेणी:भारतीय राजनीतिज्ञ
श्रेणी:२०२५ में निधन
गिरिजा १९५० और १९६० के दशक की की एक प्रारंभिक तेलुगू फिल्म अभिनेत्री और हास्याभिनेत्री हैं। उनका जन्म ३ मार्च १९३८ को आंध्र प्रदेश के कंकिपू में हुआ था। उनकी पहली फिल्म कस्तरी सिवराव की परमानंद्य शिशुलय कथा (१९५०) थी। उन्होंने कई फिल्मों में अभिनय किया जो कि रेलांगी वेंकटरमियाह के साथ थी और प्रसिद्ध हिट कॉमेडियन जोड़ी बन गई। उनकी बेटी सलीमा एक अभिनेत्री है जो मुख्यतः मुख्य मलयालम फिल्मों में काम करती है।

फिल्मोग्राफी

 ""
-
! साल !! फिल्म !! चरित्र
 -
 १९५०   परमानंद्य शिशुलय कथा   हेमा
 -
 १९५१   नववीत नवरातलु  
-
 १९५१   पटाला भैरवी   पाठला भैरवी
 -
 १९५२   धर्मदेवता   वसंथी
 -
 १९५३   एन वीदु  
-
 १९५३   नाला इलु  
 -
 १९५४    मनोहर  (तमिल)  प्रिंसेस
 -
 १९५५   कल्याणम सेहधुको   (तमिल) 
 -
 १९५६   भेल रामदुदे   तामार, जमींदार की बेटी
 -
 १९५७   भेल अम्माइलू  
 -
 १९५७   दांगलो डोरा  
 -
 १९५७    एम.एल. ए  
 -
 १९५७   सुवर्णा सुंदरि  
 -
 १९५७   वीरा कंकणम  
-
 १९५७   इरु शकोदरिगल  (तमिल)  ललिता
 -
 १९५८   अपु चेसी पप्पू कोडु   उषा
 -
 १९५८   मची मानेसुकु मची रोजुलू   रानी
 -
 १९६०   इलारिकम   कनकदुर्गा
 -
 १९६०   भट्टी विक्रमकार  अराकासु, तिरकासु की पत्नी 
 -
 १९६०   पेली कानुका  
 -
  १९६०   सहस्र सिचर्डे अपूर्व चुंथामनी  
 -
 १९६०   समाम  
-
 १९६०   रननुबंधाम 
 -
 १९६१   भरारा भर्थु  हेमा 
 -
 १९६१   जगडेका वीरूनी कथा  
 -
 १९६१   कलशिवंत कलदू सुखाम   हरनाथ की मंगेतर
 -
 १९६१   वाग्दानम   राधा
 -
 १९६२     आराधना   गोपी की मंगेतर
 -
 १९६२   कुला गोथरालु  
 -
 १९६२    राधा संभूम  
 -
 १९६२   सिरी संपदालू  
 -
 १९६२   आत्मा बंधुवा  
 -
 १९६२   श्री श्रीकाकुल आंध्र महाविष्णु कथा  
 -
 १९६३   लक्षधिकारी  
 -
 १९६३   लावा कुसा  चाकली वानी भरिया 
 -
 १९६३   परुवा प्रतिष्ठा  
 -
 १९६४   आत्म बलम  
-
 १९६४   अमरशिलपी जाकना  
 -
 १९६४   डॉक्टर चक्रवर्ती  
 -
 १९६४    रामुडू भीमू  
 -
 १९६४      वरलक्ष्मी 
 -
 १९६५   प्रीमिन्की चोउ  
 -
 १९६५   श्री सिम्हाछला क्षेत्र महहिता  महिला साम्राज्य की रानी 
 -
 १९६५    मंगम्मा सपाथम  
 -
 १९६६   एस्तिपारुला  
 -
 १९६७    नवरात्रि   दिमागी मरीज
 -
 १९६७   वसंत सेना  
 -
 १९७४   अददनी एड्रस्ट्रम '' 
 

श्रेणी:भारतीय महिला
श्रेणी:भारतीय अभिनेत्री
गिरिजाकुमार घोष () हिन्दी साहित्यकार तथा पत्रकार थे। वे इंडियन प्रेस के प्रबन्धक थे। हिन्दी साहित्य सम्मलेन, प्रयाग की पत्रिका 'सम्मेलन पत्रिका' के वे प्रथम सम्पादक थे। वे बांग्ला से हिन्दी अनुवाद के लिए भी प्रसिद्ध हैं।  हिन्दी कहानियों में वे अपना नाम 'लाला पार्वतीनन्दन' देते थे। हिन्दी में आख्यायिकाओं का प्रारम्भ करनेवाले गिरिजाकुमार घोष ही थे। उनके उपरान्त बाबू जयशंकर प्रसाद, ज्वालादत्त, प्रेमचंद, कौशिक, सुदर्शनज, हृदयेशज आदि कहानी-लेखक हुए।

हिन्दी सेवा
गृहिणी (१९१०) की भूमिका में गिरिजाशंकर घोष कहते हैं-
''हिन्दी भाषा में पुरुषों के लिए साहित्य का मैदान तैयार करने का काम कुछ कुछ मेरे ऊपर भी पड़ चुका है। हिन्दी के सब रसिक लगभग इस बात को जानते हैं कि 'सरस्वती' नाम की मासिक पत्रिका के संचालन का भार उसकी बाल्यावस्था में मेर ही ऊपर सौंपा गया था। जब पहले पहल सरस्वती प्रकाशित की गयी, उस समय हिन्दी के लेखक और पाठक दोनों की बहुत कमी थी। उस समय अंग्रेजी पढ़े लिखे विद्वान मातृभाषा से सर्वथा नहीं तो बहुत कुछ घृणा किया करते थे। परन्तु सात वर्ष के लगातार परिश्रम से मुझको जान पड़ा कि ऋतु बदलने लगी, हिन्दी भाषा की सेवा के लिए भी वीर विद्वों ने कमर कस ली; जिस मैदान में पहले इने-गिने पुराने दस पाँच नामी योद्धा देख पड़ते थे, आज कल उसी मैदान में उन पुराने वीरवरों का साथ देने के लिए अनेक युवा पुरुष सावधान होकर खड़े हो गए हैं। अब वह शुभ अवसर आ गया है जब माई के लाल माता से द्वेष नहीं रखते, अंग्रेजी पढ़ कर भी मातृभाषा की सेवा करने में उनको अब लज्जा नहीं होती। 

सन्दर्भ

कृतियाँ
 बिजली (१९०४)
 गृहिणी  (१९१०)
 रसातलयात्रा (१९१२)

बाहरी कड़ियाँ
रसातलयात्रा
गृहिणी

श्रेणी:हिन्दी साहित्यकार
अंगूठाकार300300पिक्सेल एक गिरिजाघर मंडली हिंटरब्रुहली में एक गिरिजाघर में गाते हुए
अंगूठाकार400400पिक्सेल प्फार्रकर्शः रावेल्सबाख में गिरिजाघरों की रात के लिए एक प्रचारक फ्लायर
अंगूठाकार300300पिक्सेल सेंट स्टीफंस कैथेड्रल, विएना में गिरिजाघरों की लंबी रात
गिरिजाघरों की रात या गिरिजाघरों की लंबी रात विभिन्न ईसाई गिरिजाघरों द्वारा आयोजित एक वार्षिक धार्मिक और सांस्कृतिक उत्सव है। मुख्य विचार यह है कि आगंतुक बिना दायित्व के और मुफ्त में दर्शनीय स्थलों (गिरिजाघरों या चैपल) को देख सकते हैं और कई संप्रदायों के विश्वासियों से मिल सकते हैं।

 इतिहास 

 जर्मनी में 
गिरिजाघरों की पहली लंबी रात २००३ में जर्मनी (फ्रैंकफर्ट और हनोवर) में हुई थी।   400     -, -  , 15  2003. तब से यह हर साल आयोजित किया गया है और अधिक से अधिक शहरों में इसका विस्तार किया गया है। तीन साल बाद हनोवर में ७० गिरिजाघर खुले, जिसमें लगभग ४७,००० आगंतुक आए।       , -  , 9  2006.

 अन्य देशों में 
२००५ में ऑस्ट्रिया के विएना में गिरिजाघरों की लंबी रात हुई।      ,    . चार साल बाद चेक गणराज्य में ब्रनो के सूबा में शामिल हो गए।   ,  , 2009. बाद के वर्षों में इस घटना का विस्तार अधिक यूरोपीय देशों में हुआ है।     ,    .

 संदर्भ 

 बाहरी संबंध 

 लैंग नचट डेर किर्चेन - ऑस्ट्रिया
 नोक कोस्टोलोव - स्लोवाकिया 
   - चेक गणराज्य
 किरिकुट  - एस्टोनिया 

श्रेणी:गिरजाघर
गिरिडीह भारत के झारखण्ड राज्य की विधानसभा का एक निर्वाचन क्षेत्र है।  गिरिडीह ज़िले में स्थित यह विधानसभा क्षेत्र गिरिडीह लोक सभा निर्वाचन क्षेत्र के अंतर्गत आता है।

विधायक
 चुनाव वर्ष  विधायक  चिन्हराजनीतिक दल2019सुदिव्या कुमार90झामुमो 2014 निर्भय कुमार शाहाबादी 90 भाजपा 2009 निर्भय कुमार शाहाबादी 90 झाविमो 2005 मुन्ना लाल90 झामुमो

सन्दर्भ

श्रेणी:झारखंड के विधानसभा निर्वाचन क्षेत्र
गिरिडीह कोलकाता एक्स्प्रेस 3112  भारतीय रेल द्वारा संचालित एक मेल एक्स्प्रेस ट्रेन है। यह ट्रेन गिरिडीह रेलवे स्टेशन (स्टेशन कोड:) से 10:45 बजे छूटती है और कोलकाता रेलवे स्टेशन (स्टेशन कोड:) पर 07:30 बजे पहुंचती है। इसकी यात्रा अवधि है 8 घंटे 45 मिनट।

श्रेणी:मेल एक्स्प्रेस ट्रेन
गिरिडीह दानापुर एक्स्प्रेस 3111  भारतीय रेल द्वारा संचालित एक मेल एक्स्प्रेस ट्रेन है। यह ट्रेन गिरिडीह रेलवे स्टेशन (स्टेशन कोड:) से 10:45 बजे छूटती है और दानापुर रेलवे स्टेशन (स्टेशन कोड:) पर 07:10 बजे पहुंचती है। इसकी यात्रा अवधि है 8 घंटे 25 मिनट।

श्रेणी:मेल एक्स्प्रेस ट्रेन
गिरिडीह () भारत के झारखंड राज्य के गिरिडीह ज़िले में स्थित एक शहर है। यह ज़िले का मुख्यालय भी है। यहाँ से राष्ट्रीय राजमार्ग 114ए यहाँ से गुज़रता है।"        ,"   ,  , 2003"    ,"  ,   , 2002

गिरिडीह जिले का निर्माण 6 दिसंबर 1972 को हज़ारीबाग़ जिले के कुछ हिस्सों को काटकर किया गया था। 1999 में इसका एक हिस्सा बोकारो जिला बन गया।

गिरिडीह रेलवे स्टेशन (जीआरडी) एकल ब्रॉड गेज रेलवे लाइन द्वारा 38 किमी पूर्व में स्थित मधुपुर जंक्शन (एमडीपी) से जुड़ा है। एक एकल यात्री ट्रेन है जो दोनों स्टेशनों के बीच दिन में पांच बार चलती है और गिरिडीह पहुंचने में लगभग एक घंटे का समय लेती है।

गिरिडीह शहर का प्रमुख धर्म हिंदू धर्म है, जिसका अनुसरण 67.66 आबादी करती है। शहर में इस्लाम प्रमुख अल्पसंख्यक धर्म है, जिसका पालन 30.31 लोग करते हैं। अन्य अल्पसंख्यक ईसाई 0.84, सिख 0.55, जैन 0.47, बौद्ध 0.04 और अन्य 0.07 हैं।

खंडोली इंस्टीट्यूट ऑफ टेक्नोलॉजी गिरिडीह का एक कॉलेज है।

 जनसंख्या 
2011 में, गिरिडीह की जनसंख्या 2,445,474 थी, जिसमें पुरुष और महिला क्रमशः 1,258,098 और 1,187,376 थे। 2024 में गिरिडीह जिले की अनुमानित जनसंख्या 3,190,000 है  

 नामोत्पत्ति 
"गिरि" का अर्थ "पहाड़" और "डीह" का अर्थ "क्षेत्र" या "भूमि" होता है। गिरिडीह का अर्थ है "पहाड़ों वाला क्षेत्र"।

 इन्हें भी देखें 
 गिरिडीह ज़िला

 सन्दर्भ 

श्रेणी:गिरिडीह ज़िला
श्रेणी:झारखंड के शहर
श्रेणी:गिरिडीह ज़िले के नगर
गिरिधर गमांग (जन्म: ८ अप्रैल १९४३) भारतीय राष्ट्रीय कांग्रेस नेता और ओडिशा के पूर्व मुख्यमंत्री हैं।
 सन्दर्भ 

 बाहरी कड़ियाँ
श्रवण शुक्ल से बातचीत में बोले गमांग, वाजपेयी सरकार गिराने के लिए अबतक हो रहा हूं अपमानित - आईबीएन7
ओडिशा के मुख्यमंत्रियों की सूची
ओडिशा के मुख्यमंत्री

श्रेणी:1943 में जन्मे लोग
श्रेणी:जीवित लोग
श्रेणी:ओड़िशा के मुख्यमंत्री
श्रेणी:५वीं लोक सभा के सदस्य
श्रेणी:६ठी लोक सभा के सदस्य
श्रेणी:७वीं लोक सभा के सदस्य
श्रेणी:८वीं लोक सभा के सदस्य
श्रेणी:९वीं लोक सभा के सदस्य
श्रेणी:१०वीं लोक सभा के सदस्य
श्रेणी:११वीं लोक सभा के सदस्य
श्रेणी:१२वीं लोक सभा के सदस्य
श्रेणी:१४वीं लोक सभा के सदस्य
न्यायमूर्ति गिरिधर मालवीय इलाहाबाद उच्च न्यायालय के सेवानिवृत्त न्यायाधीश तथा काशी हिंदू विश्वविद्यालय के कुलाधिपति हैं। गिरिधर मालवीय का जन्म 14 नवम्बर, 1936 को वाराणसी में हुआ। गिरिधर मालवीय महामना पं. मदनमोहन मालवीय के पौत्र तथा पं. गोविन्द मालवीय के एकलौते सुपुत्र हैं। गिरिधर मालवीय की प्रारम्भिक शिक्षा वाराणसी के बेसेण्ट थियोसोफिकल स्कूल में हुई। तत्पश्चात् काशी हिंदू विश्वविद्यालय के अन्दर ही चिल्ड्रन्स स्कूल से कक्षा 10 दस विज्ञान व संस्कृत से विश्वविद्यालय की एडमिशन परीक्षा में वर्ष 1952 में उत्तीर्ण होने के पश्चात् उनके पिता ने घर में पितामह व ताऊ आदि अनेक लोगों के सफल अधिवक्ता हो चुकने के कारण उन्हें विधि की शिक्षा लेकर इलाहाबाद उच्च न्यायालय में वक़ालत करने की प्रेरणा दी। सन् 1957 में गिरिधर ने काशी हिंदू विश्वविद्यालय में एकसाथ एलएल.बी. तथा एम.ए. राजनीतिशास्त्र में प्रवेश लिया। सन् 1958 में उन्होंने एलएल. बी. की परीक्षा पास की तथा 1959 में राजनीतिशास्त्र की परीक्षा में उत्तीर्ण हुए। सन् 1960 में वह इलाहाबाद उच्च न्यायालय में एडवोकेट दर्ज़ किए गये। प्रारम्भ में अपने पिता के अस्वस्थ रहने के कारण गिरिधर ने एक वर्ष दिल्ली में सरदार ज्ञानसिंह वोहरा के साथ तीस हज़ारी कोर्ट में और 1961 में पिता के निधन के पश्चात् प्रयाग आकर 1965 तक प्रयाग की ज़िला कचहरी में पं. विश्वनाथ पाण्डे तथा पं. सत्यनारायण मिश्र के साथ रहकर वक़ालत की। 1965 के ग्रीष्मावकाश के पश्चात् गिरिधर उच्च न्यायालय आए तथा पं. नारायणदत्त ओझा, जो बाद में इलाहाबाद उच्च न्यायालय के न्यायाधीश, मध्यप्रदेश उच्च न्यायालय के मुख्य न्यायाधीश व सर्वोच्च न्यायालय के न्यायाधीश बने, के साथ उच्च न्यायालय में वक़ालत शुरू की।

दिनांक 17 नवम्बर, 1959 को जयपुर में बालकृष्ण शर्मा की पुत्री विष्णुकान्ता कौशिक के साथ गिरिधर मालवीय का विवाह हुआ। उच्च न्यायालय में कुछ ही वर्ष वक़ालत करने के बाद उन्हें 1971 में सरकार की ओर से फ़ौज़दारी के मुक़दमों में बहस करने के लिए उच्च न्यायालय में वक़ील बनाया गया, जिसमें अपनी योग्यता तथा ईमानदारी से क्रमश: वरीयता प्राप्त करते-करते वह हर दल की सरकार में सरकारी वक़ील बने रहे। अच्छी छवि तथा अपने दीवानी के मुक़दमों तथा शासन की ओर से फ़ौज़दारी के मुक़दमों में अपनी योग्यता स्थापित करने के कारण उन्हें 14 मार्च, 1988 को इलाहाबाद उच्च न्यायालय का न्यायाधीश नियुक्त किया गया, जहाँ से वह 1998 में सेवानिवृत्त हुए। तत्पश्चात् तीन वर्षों तक वह उत्तरप्रदेश सेवा प्राधिकरण के कार्यपालक अध्यक्ष रहे। इसके पश्चात् वह आगरा जाँच आयोग के अध्यक्ष रहे।

उच्च न्यायालय से अवकाश प्राप्त करने के बाद से ही गिरिधर जी ने समाज के विभिन्न सांस्कृतिक, धार्मिक तथा सामाजिक कार्यक्रमों में समय देना प्रारम्भ किया। वह टेरी उच्च शिक्षा की गवर्निंग काउन्सिल में चार वर्ष तक विश्वविद्यालय अनुदान आयोग की ओर से नामित सदस्य तथा कुछ विश्वविद्यालयों के कुलपति के चयन के लिए नामित समितियों के अध्यक्ष भी रहे। सन् 1978 में स्थापित महामना मालवीय मिशन के दो बार राष्ट्रीय अध्यक्ष चुने गये। गिरिधर मालवीय वर्ष 2014 के लोकसभा चुनावों में प्रधानमंत्री पद के उम्मीदवार नरेन्द्र मोदी के वाराणसी में प्रस्तावक रहे थे। सम्प्रति गिरिधर मालवीय अखिल भारतीय सेवा समिति, सेवा समिति विद्या मन्दिर कॉलेज़, क्रास्थवेट गर्ल्स कॉलेज़, भवन्स मेहता महाविद्यालय (भरवारी), भवन्स मेहता विद्याश्रम (भरवारी), भारती भवन पुस्तकालय (प्रयागराज) के अध्यक्ष तथा वर्ष 2018 से काशी हिंदू विश्वविद्यालय के कुलाधिपति के पद पर कार्यरत हैं।
गिरिधर राठी (जन्म १९४६) ओंमप्रकाश साहित्य सम्मान प्राप्त कवि आलोचक एवं अनुवादक हैं। ऊहापोह इनकी आलोचना पुस्तक है। शब्द-सेतु: दस भारतीय कवि, समकालीन भारतीय साहित्य (पत्रिका) का सम्पादन इन्होंने किया है।

श्रेणी:हिन्दी साहित्यकार
श्रेणी:भारतीय हिंदी साहित्यकार
बीकानेर में गिरिधर व्यास की सात फिट की मूंछें आज उनकी पहचान बन चुकी हैं। 25 साल से अपनी मूछें संवारते गिरिधर राजस्थान महोत्सव की शान हैं और वे बच्चों में भी खासे लोकप्रिय हैं। रक्षाबंधन के मौके पर इन्होंने बच्चों से अपनी मूछो पर राखी बंधवाई। फिल्म शराबी के नत्थू लाल की मूछों ने वाहवाही लूटी तो जैसे बीकानेर के गिरिधर को मानो पहचान का जरिया मिल गया। 1985 से मूछें बढ़ाना शुरू करने वाले गिरिधर की मूंछें उनके लिए परेशानी का सबब नहीं इनकी पहचान हैं। अपनी सात-सात फिट मूंछों को लेकर गिरिधर को कोई परेशानी नहीं होती। लेकिन सोते या लेटते समय वह अपनी मूछों को बाकायदा स्टैंड पर टांग देते हैं और जब उठते हैं तो उसे लपेट कर इस तरह गालों पर जूड़े की तरह बना लेते हैं जैसे हेडफोन लगाए हों। गिरिधर बताते हैं कि मूछें बढ़ाने के पीछे पत्नी की भी इच्छा थी, लेकिन उन्हें दुख इस बात का है कि पत्नी जिंदगी की बीच राह में उनका साथ छोड़ गई। लेकिन मूंछें आज भी उनका साथ दे रही हैं। ये मूछें ही उनका श्रृंगार हैं और बच्चे उनकी मूंछों के दीवाने हैं।

 इन्हें भी देखें 

 सन्दर्भ
श्री गिरिधारी यादव भारत के चौदहवीं लोकसभा के सदस्य हैं वे बिहार के बांका लोकसभा क्षेत्र से चुनकर आये हैं एवं संसद में राजद के प्रतिनिधि हैं।

 बाहरी कड़ियाँ 

श्रेणी:लोक सभा सदस्य
श्रेणी:बिहार
श्रेणी:भारतीय राजनीति
श्रेणी:सांसद
श्रेणी:बांका
श्रेणी:१७वीं लोक सभा के सदस्य
गिरिपीठ या तलहटी भौगोलिक दृष्टि से एक पर्वत श्रृंखला के आधार से क्रमिक वृद्धि के रूप में परिभाषित कर सकते हैं। यह मैदानी क्षेत्र और पहाड़ी क्षेत्र के बीच का वह इलाका है जो क्रमशः मैदानी क्षेत्र से बढ़कर पर्वत शृंखला की चोटी में जाकर ख़त्म होता है।

श्रेणी:पर्वतमालाएँ
गिरियक () भारत के बिहार राज्य के नालंदा ज़िले में स्थित एक गाँव है। यह इसी नाम के सामुदायिक विकास खंड का मुख्यालय है। राष्ट्रीय राजमार्ग 20 यहाँ से गुज़रता है।" :   ,"      ,   , 2012,  9788180697999"   :     ," . . ,  , 1993,  9788170993810

 इन्हें भी देखें 
 नालंदा ज़िला

 सन्दर्भ 

श्रेणी:नालंदा जिला
श्रेणी:बिहार के गाँव
श्रेणी:नालंदा ज़िले के गाँव
गिरिया () भारत के पश्चिम बंगाल राज्य के मुर्शिदाबाद ज़िले में स्थित एक नगर है।"   :     ,"   , 2012,  9781743212202"       ,"  , , 2012,  9781409362074

 इन्हें भी देखें 
 मुर्शिदाबाद ज़िला

 सन्दर्भ 

श्रेणी:पश्चिम बंगाल के शहर
श्रेणी:मुर्शिदाबाद ज़िला
श्रेणी:मुर्शिदाबाद ज़िले के नगर
गिरिराज सिंह ()भारत केे लोकसभा  तथा सत्रहवीं लोक सभा  सांसद  रहे हैं। 2014 के चुनावों में इन्होंने बिहार की नवादा सीट से भारतीय जनता पार्टी केे टिकट से जीते।  केेन्द्र में राज्य मंत्री रहे।२०१९ मे बेगूसराय से भाजपा सांसद हैं।कैबिनेट में इन्हें पशुपालन, डेयरी और मत्स्य पालन विभाग का मंत्रालमैय दिया गया है।

राजनीतिक कैरियर
17 वीं लोकसभा चुनाव में बेगूसराय लोक सभा निर्वाचन क्षेत्र से चार लाख 22 हजार मतों के बड़े अंतर से जवाहर लाल नेहरु विश्वविद्यालय छात्रसंघ () के पूर्व अध्यक्ष कन्हैया कुमार को हराकर संसद पहुंचने वाले गिरिराज सिंह केंद्र में दोबारा मंत्री बने। उन्हें राष्ट्रपति रामनाथ कोविंद ने मंत्री पद की शपथ दिलाई।  2 मे उन्हें कैबिनेट मंत्री मे पशुपालन, डेयरी और मत्स्य पालन विभाग का मंत्रालय दिया गया है।

पिछले कार्यकाल में उनके जिम्मे सूक्ष्म, लघु एवं मध्यम उद्योग मंत्रालय था। विभाग में राज्य मंत्री (स्वतंत्र प्रभार) थे।

अपनी राजनीतिक यात्रा में सबसे पहले वे वर्ष 2002 में बिहार विधान परिषद के सदस्य बने। लगातार दो टर्म में वर्ष 2014 तक वे विधान पार्षद रहे। इस दौरान नीतीश कुमार के मंत्रिमंडल की पहली पारी के दूसरे विस्तार में गिरिराज सिंह 2008 से 2010 तक सहकारिता मंत्री तथा दूसरी पारी में 2010 से 2013 तक पशु एवं मत्स्य संसाधन मंत्री बने। 2014 के लोकसभा चुनाव में वे पहली बार नवादा से सांसद चुने गए थे। वर्ष 2017 में मोदी मंत्रिमंडल के विस्तार के समय गिरिराज सिंह को पहली बार केन्द्र में राज्य मंत्री स्वतंत्र प्रभार की जिम्मेवारी मिली थी।

गिरिराज सिंह का जन्म भले ही नौ सितंबर 1952 को लखीसराय जिले के बड़हिया में हुआ, परंतु शिक्षा-दीक्षा के साथ राजनीति का पाठ भी उन्होंने बेगूसराय में ही पढ़ा। दरअसल, उनका ननिहाल बेगूसराय के मंझौल अनुमंडल के सिउरी में एवं फुआ का घर बलिया अनुमंडल के सदानंदपुर गांव में है। उस समय बड़हिया में अपराध चरम पर था। उनके पिता ने उन्हें ऐसी संगति से बचाए रखने के लिए गांव में प्राथमिक शिक्षा की शुरुआत के बाद ही उन्हें अपनी बहन के घर सदानंदपुर भेज दिया। वे सदानंदपुर में रह कर ही पढ़ाई की। परीक्षा देने वे बड़हिया जाते थे। उन्होंने मगध विश्वविद्यालय, बोधगया से इंटर एवं स्नातक की डिग्री हासिल की।

स्नातक करने के बाद गिरिराज सिंह ने एक नामी गिरामी कंपनी की पंप सेट की एजेंसी लेकर बेगूसराय में ही व्यवसाय की शुरुआत की। यहीं एक शादी समारोह में उनकी मुलाकात भाजपा नेता कैलाशपति मिश्र से हुई। उनसे प्रेरित व प्रोत्साहित होकर उन्होंने भाजपा का दामन थामा और वर्ष 1985-86 में पटना चले गए। वहां वे भाजयुमो से जुड़ गए।

भाजयुमो के बेगूसराय, समस्तीपुर व खगडिय़ा के संगठन प्रभारी रहने के साथ 1990 में वे प्रदेश भाजयुमो की टीम में महासचिव बने। भाजयुमो में उनके साथ काम करने वाले भाजपा नेता अमरेंद्र कुमार अमर, वशिष्ठ नारायण सिंह कहते हैं कि गिरिराज सिंह की सेवा और संघर्ष का सरोकार बेगूसराय से ही रहा है, इसलिए बेगूसराय उनकी सिर्फ कर्मभूमि नहीं, बल्कि राजनीतिक जन्मभूमि भी है।

सन्दर्भ

श्रेणी:१६वीं लोक सभा के सदस्य
श्रेणी:जीवित लोग
श्रेणी:बिहार के सांसद
श्रेणी:भारतीय जनता पार्टी के सांसद
श्रेणी:१७वीं लोक सभा के सदस्य
श्रेणी:मोदी मंत्रिमंडल
श्रेणी:1952 में जन्मे लोग
गिरिराज स्वामी एक इस्कॉन के अध्यात्मिक गुरु हैं। वें भक्तिवेदान्त स्वामी प्रभुपाद के शिष्य हैं।      " "

 पुस्तके  
   ,  , :   (2000), : 0009
    -       ..    (  ),  , :  (2012),  978-0-9817273-3-2
  :    ,  , :  (2012),  978-1-937731-01-4
 '  :       ,    , :  (2013)  978-1937731120

 सन्दर्भ 

श्रेणी:हिन्दू धार्मिक व्यक्तित्व
श्रेणी:कृष्ण
श्रेणी:इस्कॉन
श्रेणी:हिन्दू गुरु
श्रेणी:1947 में जन्मे लोग
गिरिलाल जैन  (1924  19 जुलाई 1993) भारत के प्रसिद्ध पत्रकार थे। वे सन १९७८ से सन १९८८ तक टाइम्स ऑफ इण्डिया के सम्पादक थे। उनको सन १९८९ में भारत सरकार द्वारा साहित्य एवं शिक्षा के क्षेत्र में पद्म भूषण से सम्मानित किया गया था।

 बाहरी कड़ियाँ 
 
 

श्रेणी:१९८९ पद्म भूषण
श्रेणी:भारतीय पत्रकार
गिरिवाला महान्ति (जन्म १९४७) ओड़िसा की एक प्रख्यात नारीवादी कवयित्री, समाज सुधारक तथा नारी सशक्तिकरण की प्रवक्ता हैं । वह ओड़िसा की पहली महिला हवाई जहाज़ पायलट भी हैं । उन्होंने ओडिया साहित्य क्षेत्र में भी अपना उल्लेखनीय योगदान दिया ।

साहित्य कृतियाँ
 कविता र कथा (कविता की कहानी)
 मोते आकाश कथा पचारनि (मुझसे आकाश की बातें न पुछो)
 तो पाइँ आजि मुँ रूपवंत (तेरे लिए मैं हसीन आज)

पुरस्कार व सम्मान

इन्हें भी देखें
 भारतीय कवियों की सूची
 ओडिया साहित्य

 सन्दर्भ
गिरिव्रज महाभारतकाल और बिंबिसार तक के परवर्ती काल की मगध की राजधानी थी। 

समझा जाता है कि यह आधुनिक राजगिर से दस किलोमीटर पूर्व और गया से प्राय: ५० किमी पूर्व-उत्तर पंचना नदी के तीर स्थित था। बार्हद्रथ राजकुल की राजधानी होने के कारण महाभारत के अनुसार इसका दूसरा नाम 'बार्हद्रथपुर' था। महाभारत ने गिरिब्रज और बार्हद्रथ के अतिरिक्त उसका एक तीसरा नाम 'मागधपुर' दिया है। 'महावग्ग' में उसी को 'गिरिब्बज' कहा गया है। रामायण में गिरिव्रज को 'वसुमति' नाम से अभिहित किया गया है और बौद्धग्रथों में कहीं कहीं उसका नाम 'कुशाग्रपुरी' भी मिलता है। 

गिरिव्रज, जैसा नाम से ही प्रकट है, पहाड़ों से घिरा था और वैहार, वराल (विपुल), वृषभ, ऋषिगिरि और सोमगिरि की पाँच पहाड़ियों के परकोटे से सुरक्षित था। बाद में हर्यक कुल के राजा बिंबिसार ने गिरिव्रज को छोड़ नगर के बाहर अपने राजप्रासाद बनवाए जिससे गिरिव्रज उजड़ गया और मगध की नई राजधानी बिंबिसार के प्रासाद के चतुर्दिक् बसी जो राजगृह कहलाई। राजगृह का परकोटा अब भी राजगिर की पहाड़ियों पर खड़ा है।

श्रेणी:भारत के प्राचीन नगर
श्रेणी:प्राचीन भारत का इतिहास
250स्विट्जरलैंड का मैटरहार्न - गिरिशृंग या हार्न का उदाहरण

गिरिशृंग या हार्न पहाडी के पार्श्वों पर कई सर्कों के मध्य की कठोर चट्टानों से बनते हैं जो सर्कों के पिछले ढाल के निरन्तर अपघर्षण द्वारा पीछे हटने और इन सर्कों बीच की चट्टान के एक पिरामिड के आकृति की चोटी या नुकीले सींग की तरह बच जाने से बनते हैं। इस प्रकार की नुकीली चोटी को गिरिशृंग कहते हैं। स्विट्जरलैंड का मैटरहार्न विश्व प्रसिद्द है।

 

श्रेणी:हिमानीय स्थलाकृतियाँ
श्रेणी:हिमानीय अपरदनात्मक स्थलाकृतियाँ
गिरी अथवा गिरि निम्नलिखित में से कोई एक हो सकता है:

लोग
अनीश गिरी (जन्म 1994), डच शतरंज ग्रांडमास्टर
हेलेन गिरि, भारतीय संगीतविद् और इतिहासकार
सत्यानन्द गिरि (18961971), भारत के एक साधु तथा युक्तेश्वर गिरि के मुख्य शिष्य
तुल्सी गिरी (19262018), वर्ष 1975 से 1977 तक नेपाल की प्रधानमंत्री
वी मोहिनी गिरि ( 1938), भारतीय सामुदायिक सेवा कार्यकरता
वी॰ वी॰ गिरि, वराहगिरी वेंकट गिरी (18941980), भारत के पूर्व राष्ट्रपति

स्थान
 गिरि नदी, उत्तर भारत में बहने वाली यमुना नदी की एक उपनदी
अन्य 
गिरी (फ़िल्म), सुन्दर सी द्वारा निर्देशित वर्ष 2004 की तमिल फ़िल्म
 गिरि चक्रवात वर्ष 2010 का उत्तरी हिन्द महासागर का का चक्रवात
गिरीन्द्रमोहन मिश्र  मैथिली भाषा के विख्यात साहित्यकार हैं। इनके द्वारा रचित एक संस्मरण किछु देखल किछु सुनल  के लिये उन्हें सन् 1975 में साहित्य अकादमी पुरस्कार से सम्मानित किया गया।

 सन्दर्भ 

श्रेणी:साहित्य अकादमी द्वारा पुरस्कृत मैथिली भाषा के साहित्यकार
गिरीपदीय मैदान एक प्रमुख प्रवाही जल (नदी) कृत निक्षेपात्मक स्थलरुप हैं।

 

श्रेणी:प्रवाही जल (नदी) कृत स्थलाकृति
श्रेणी:प्रवाही जल (नदी) कृत निक्षेपात्मक स्थलरुप
गिरीश कुमार संघी हैदराबाद स्थित उद्योग समूह के मालिक हैं। वे हैदराबाद से हिंदी और तेलुगु में वार्ता समाचार पत्र निकालते हैं। वे राजनीति में भी सक्रिय हैं और कांग्रेस पार्टी से जुड़े हैं। वर्तमान में राज्यसभा सदस्य हैं और गांधी-नेहरू परिवार के करीबी माने जाते हैं।

श्रेणी:भारतीय उद्योगपति
श्रेणी:भारतीय राजनीतिज्ञ
श्रेणी:उद्यमी
गिरीश कुमार तौरानी (जन्म : ३० जनवरी १९८९) एक  भारतीय फ़िल्म अभिनेता है। इनकी अपनी पहली फ़िल्म रोमांच कॉमेडी थी इसके बाद रमैया वस्तावैया फ़िल्म में भी अभिनय किया जो १९ जुलाई २०१३ को प्रदर्शित हुई थी। २०१६ में ये लवशुदा फ़िल्म में भी दिखेंगे जो सम्भवतः फ़रवरी २०१६ में प्रदर्शित होगी। 

सन्दर्भ

श्रेणी:फ़िल्म अभिनेता
श्रेणी:अभिनेता
श्रेणी:जीवित लोग
श्रेणी:1989 में जन्मे लोग